তথ্যবিবরণী নম্বর : ৫১২

মুক্তিযুদ্ধের চেতনায় নতুন প্রজন্মকে গড়ে তুলতে

লাইব্রেরি আন্দোলন জোরদার করার আহ্বান মুক্তিযুদ্ধ মন্ত্রীর

ঢাকা, ১৯ মাঘ (২ ফেব্রুয়ারি) :

মুক্তিযুদ্ধের চেতনায় নতুন প্রজন্মকে গড়ে তুলতে লাইব্রেরি আন্দোলন জোরদার করার আহ্বান জানিয়েছেন মুক্তিযুদ্ধ বিষয়ক মন্ত্রী আ ক ম মোজাম্মল হক।

আজ ঢাকার বিশ্ব সাহিত্য কেন্দ্রস্থ বই বিতান বাতিঘর মিলনায়তনে খুলনার মাহমুদকাটিতে স্থাপিত অনির্বাণ লাইব্রেরি কর্তৃক প্রকাশিত সাহিত্য সাময়িকী ‘অনির্বাণ’-এর মোড়ক উন্মোচন অনুষ্ঠানে প্রধান অতিথির বক্তৃতায় মন্ত্রী একথা বলেন।

আ ক ম মোজাম্মল হক বলেন, মুক্তিযুদ্ধের চেতনাকে দেশব্যাপী ছড়িয়ে দিতে লাইব্রেরির বিশেষ গুরুত্ব রয়েছে। পাঠাগার বৃদ্ধি পেলে জ্ঞানের চর্চাও বৃদ্ধি পাবে।

মন্ত্রী বলেন, সাহিত্যনির্ভর জ্ঞানর্চার মাধ্যমে নতুন প্রজন্মের মাঝে মুক্তিযুদ্ধের চেতনার বিকাশ ঘটানো সহজ হবে। পাশাপাশি মানবিক সমাজ বিনির্মাণের ভূমিকা রাখবে লাইব্রেরি। সরকারের পক্ষ থেকে এ বিষয়ে প্রয়োজনীয় সহযোগিতার আশ্বাস দেন তিনি।

অনির্বাণ লাইব্রেরির উপদেষ্টা কমিটির সভাপতি ও সাবেক সচিব অশোক মাধব রায়ের সভাপতিত্বে আলোচনায় অংশ নেন জনপ্রশাসন মন্ত্রণালয়ের সচিব শেখ ইউসুফ হারুন, মুক্তিযুদ্ধ বিষয়ক মন্ত্রণালয়ের সচিব তপন কান্তি ঘোষ, বাংলাদেশ ফেডারেল সাংবাদিক ইউনিয়নের সাবেক সভাপতি মনজুরুল আহসান বুলবুল, পেট্রাকমের পার্থ শঙ্কর রায়, সাংবাদিক রাহুল রাহা প্রমুখ।

#

মারুফ/নাইচ/রফিকুল/জয়নুল/২০২১/২২৫০ঘণ্টা

তথ্যবিবরণী নম্বর : ৫১১

রাজধানীতে আইসিটি ক্লাবের উদ্বোধন করলেন আইসিটি প্রতিমন্ত্রী পলক

ঢাকা, ১৯ মাঘ (২ ফেব্রুয়ারি) :

তথ্য ও যোগাযোগ প্রতিমন্ত্রী জুনাইদ আহমেদ পলক বলেছেন, আইসিটি ক্লাব তথ্যপ্রযুক্তি খাতে ও আইসিটি শিল্পে সম্ভাবনার দুয়ার খুলে দেওয়ার পাশাপাশি শক্তিশালী নেটওয়ার্কিং গড়ে তুলতে অনন্য ভূমিকা রাখবে। আইসিটি ক্লাবে শুধু নতুন নতুন উদ্ভাবন ও সৃজশীলতা নিয়ে আলোচনাই নয়, তথ্যপ্রযুক্তিতে লিডারশিপ গড়ে ওঠবে বলেও তিনি আশাবাদ ব্যক্ত করেন।

প্রতিমন্ত্রী আজ রাজধানীর বাংলামোটরে সোনার তরী টাওয়ারে আইসিটি ক্লাবের আনুষ্ঠানিক উদ্বোধনী অনুষ্ঠানে এসব কথা বলেন।

প্রতিমন্ত্রী বলেন, আইসিটি ইকোসিস্টেম গড়ে তুলতে একাডেমিয়া-সহ আইসিটি খাতের সাথে সংশ্লিষ্টদের সমন্বয়ের বা কোলাবরেশনের কোনো বিকল্প নেই। তরুণ উদ্যোক্তারা এই ক্লাব থেকে সামনে

এগিয়ে যাওয়ার অনুপ্রেরণা পাবেন। বাংলাদেশকে অন্ধকারাচ্ছন্ন রাষ্ট্রে পরিণত করতে একটি গোষ্ঠী এখনো তৎপর উল্লেখ করে তিনি বলেন, বঙ্গবন্ধুর সাংস্কৃতিক বিপ্লবে আইসিটি ক্লাব অন্যন্য ভূমিকা পালন করবে।

২০৪১ সালের মধ্যে জ্ঞানভিত্তিক প্রযুক্তিনির্ভর বাংলাদেশ গড়ে তোলার লক্ষ্যে নিয়ে প্রধানমন্ত্রী শেখ হাসিনা কাজ করছেন উল্লেখ করে পলক বলেন, আগামী দিনে শুধু উৎপাদনেই নয়, প্রযুক্তি পণ্য রপ্তানিতে এগিয়ে থাকবে বাংলাদেশ। তথ্য প্রযুক্তি খাতের সকলকে একটি প্ল্যাটফর্মে নিয়ে আসার লক্ষ্যে আইসিটি ক্লাব দেশের সকল হাইটেক পার্কে ছড়িয়ে দেওয়া হবে বলেও জানান তিনি।

অনুষ্ঠানে আইসিটি ক্লাবের সভাপতি মোজ্জামেল বাবু ও সাধারণ সম্পাদক বাংলাদেশ কম্পিউটার সমিতির সভাপতি শহীদ উল মুনীর বক্তব্য রাখেন। এছাড়া অন্যান্যের মধ্যে বেসিস, ইক্যাব, বাক্কো, বিসিএস-সহ তথ্যপ্রযুক্তি খাতের শীর্ষ নেতৃবৃন্দরা বক্তব্য রাখেন।

#

শহিদুল/নাইচ/রফিকুল/জয়নুল/২০২১/২২২০ঘণ্টা

তথ্যবিবরণী নম্বর : ৫১০

**শিক্ষা উপমন্ত্রীর সাথে বাংলাদেশে নিযুক্ত ইতালির রাষ্ট্রদূতের সাক্ষাৎ**

ঢাকা, ১৯ মাঘ (২ ফেব্রুয়ারি) :

শিক্ষা উপমন্ত্রী মহিবুল হাসান চৌধুরী বলেছেন, দেশে আন্তর্জাতিক মানের ল্যাবরেটরি স্থাপন করে কারিগরি খাতের শিক্ষার্থীদের হাতে কলমে প্রশিক্ষণ দিতে পদক্ষেপ নিবে সরকার।

বাংলাদেশে নিযুক্ত ইতালির রাষ্ট্রদূত Enrico Nunziata আজ শিক্ষা উপমন্ত্রী মহিবুল হাসান চৌধুরীর সঙ্গে সচিবালয়ে তাঁর দপ্তরে সাক্ষাৎ করতে এলে উপমন্ত্রী একথা বলেন।

সাক্ষাৎকালে ইতালির রাষ্ট্রদূত বলেন, ইতালির টেক্সটাইল যন্ত্রাংশ উৎপাদক সংঘ বাংলাদেশ টেক্সটাইল বিশ্ববিদ্যালয়ে শিক্ষার্থী ও প্রশিক্ষকদের প্রশিক্ষণের জন্য আধুনিক ল্যাবরেটরি স্থাপনে আগ্রহী। তিনি বলেন, ল্যাবরেটরিতে ইতালির প্রযুক্তি নির্ভর টেক্সটাইল যন্ত্রপাতি স্থাপন করা হবে যার ফলে বাংলাদেশ টেক্সটাইল শিল্পের উৎপাদন বিষয়ে দক্ষ জনবল সৃষ্টির সুযোগ পাবে।

এ সময় শিক্ষা উপমন্ত্রী দেশের কারিগরি খাতের শিক্ষার্থীদের বিশেষ করে পলিটেকনিক ইনস্টিটিউটসমূহের শিক্ষার্থীদের জন্য এ ধরনের আরো ল্যাব স্থাপনের আহ্বান জানান।

মহিবুল হাসান চৌধুরী বলেন, অটোমোবাইলস, ফুড প্রসেসিং-সহ অন্যান্য কারিগরি খাতে দক্ষতা বৃদ্ধিমূলক কার্যক্রমে সরকার স্থানীয় উদ্যোগের পাশাপাশি বিদেশি সহায়তাকে কাজে লাগাতে সকল ধরনের সহায়তা করবে।

শিক্ষা মন্ত্রণালয়ের কারিগরি ও মাদ্রাসা শিক্ষা বিভাগের সচিব মোঃ আমিনুল ইসলাম খান এবং বাংলাদেশ টেক্সটাইল বিশ্ববিদ্যালের উপাচার্য অধ্যাপক মোঃ আবুল কাসেম এ সময় উপস্থিত ছিলেন।

#

জাহিদ/নাইচ/রফিকুল/রেজাউল/২০২১/২১০০ ঘণ্টা

তথ্যবিবরণী নম্বর : ৫০৯

**তথ্যমন্ত্রীর পিতা এডভোকেট নূরুচ্ছফা তালুকদারের ১০ম মৃত্যুবার্ষিকী পালিত**

ঢাকা, ১৯ মাঘ (২ ফেব্রুয়ারি) :

মহান মুক্তিযুদ্ধের অন্যতম সংগঠক, বৃহত্তর চট্টগ্রাম আইনজীবী সমিতির সাবেক সভাপতি ও পাবলিক প্রসিকিউটর (পিপি) এবং তথ্যমন্ত্রী ড. হাছান মাহ্মুদের পিতা আলহাজ এডভোকেট নুরুচ্ছফা তালুকদারের ১০ম মৃত্যুবার্ষিকী পালিত হয়েছে।

অ্যাডভোকেট নুরুচ্ছফা তালুকদারের দশম মৃত্যুবার্ষিকী উপলক্ষে চট্টগ্রাম জেলা আইনজীবী সমিতির উদ্যোগে এক মিলাদ ও দোয়া মাহফিল আজ বাদ জোহর চট্টগ্রাম নগরীর আদালত ভবন জামে মসজিদে আয়োজন করা হয়। মিলাদ ও দোয়া মাহফিলে প্রয়াত এই আইনজীবীর রুহের মাগফেরাত কামনা করে বিশেষ মোনাজাত করা হয়। এতে চট্টগ্রাম জেলা আইনজীবী সমিতির সভাপতি অ্যাডভোকেট সৈয়দ মোক্তার আহমদ, সাধারণ সম্পাদক অ্যাডভোকেট এইচ এম জিয়া উদ্দিন, চট্টগ্রাম মহানগর আওয়ামী লীগের সহসভাপতি অ্যাডভোকেট ইব্রাহিম হোসেন চৌধুরী বাবুল, অ্যাডভোকেট ইফতেখার সাইমুল চৌধুরী, প্রয়াতের পুত্র বিশিষ্ট সমাজসেবক খালেদ মাহ্মুদ-সহ আইনজীবী নেতৃবৃন্দ মিলাদ ও দোয়া মাহফিলে অংশ নেন।

এদিকে তথ্যমন্ত্রীর ঢাকার মিন্টু রোডস্থ সরকারি বাসভবনে এদিন বাদ আছর দোয়া মাহফিল অনুষ্ঠিত হয়েছে। খতমে কোরান ও দোয়া মাহফিলে আওয়ামী লীগের যুগ্ম সাধারণ সম্পাদক তথ্যমন্ত্রী ড. হাছান মাহ্মুদ-সহ বিভিন্ন রাজনৈতিক ব্যক্তি ও পরিবারের সদস্যগণ অংশ নেন।

চট্টগ্রামের রাঙ্গুনিয়া উপজেলা আওয়ামী লীগের উদ্যোগে গত মঙ্গলবার উপজেলা আওয়ামী লীগের কার্যালয়ে তথ্যমন্ত্রী ড. হাছান মাহ্মুদের পিতা মুক্তিযুদ্ধের অন্যতম সংগঠক আলহাজ নুরুচ্ছফা তালুকদারের দশম মৃত্যুবার্ষিকী পালিত হয়েছে। সকালে মরহুমের কবরে পুষ্পস্তবক অর্পণ করেণ বিভিন্ন সংগঠন ও জনসাধারণ। এ উপলক্ষে বিভিন্ন সামাজিক, ধর্মীয় ও রাজনৈতিক সংগঠন খতমে কোরান, দোয়া ও মিলাদ মাহফিল-সহ পৃথকভাবে নানা কর্মসূচি পালন করেছে।

উপজেলা আওয়ামী লীগের সহসভাপতি আব্দুল কাইয়ুম তালুকদারের সভাপতিত্বে সাধারণ সম্পাদক ইঞ্জিনিয়ার শামসুল আলম তালুকদারের সঞ্চালনায় মিলাদ মাহফিলে অংশ নেন চট্টগ্রাম উত্তরজেলা আওয়ামী লীগ নেতা নজরুল ইসলাম তালুকদার, ইদ্রিস আজগর, জেলা কৃষক লীগের সাধারণ সম্পাদক শফিকুল ইসলাম, যুগ্ম সম্পাদক ইকবাল হোসেন, দপ্তর সম্পাদক আবু তাহের, আ.লীগ নেতা কামাল উদ্দিন চৌধুরী, মুজিবুল ইসলাম সরফি, শেখ মুজিবুর রহমান প্রমুখ।

এদিকে রাঙ্গুনিয়ার পোমরা বাচাশাহ (রহ.) মাজারে দোয়া ও মিলাদ মাহফিলের আয়োজন করেছে ‘পোমরা আওয়ামী পরিবার। এতে অংশ নেন পোমরা ইউনিয়ন পরিষদের সাবেক চেয়ারম্যান ফজলুল কবির গিয়াসু, ইউনিয়ন আওয়ামী লীগের সভাপতি ছৈয়দুল আলম, সাধারণ সম্পাদক মাস্টার মুসলিম উদ্দিন, সিনিয়র সহসভাপতি আহমেদ আলী নঈমী, উপজেলা আওয়ামী লীগ সদস্য আসাদুজ্জামান আসাদ, পোমরা ইউনিয়ন যুবলীগের সাংগঠনিক সম্পাদক এ এম বাবুল, ছাত্রলীগ নেতা আছিফুল করিম সাব্বু, একে মামুন, আল আমিন রাজু প্রমুখ।

উল্লেখ্য এডভোকেট আলহাজ নুরুচ্ছফা তালুকদার মুক্তিযুদ্ধের সংগঠক, চট্টগ্রাম জেলা আইনজীবী সমিতির সাবেক সভাপতি, বৃহত্তর চট্টগ্রামের সাবেক পাবলিক প্রসিকিউটর ছাড়াও মুক্তিযুদ্ধকালীন রাঙ্গুনিয়া উপজেলা আওয়ামী লীগের ভারপ্রাপ্ত সভাপতি-সহ বিভিন্ন গুরুত্বপূর্ণ দায়িত্ব সুনামের সাথে পালন করেছিলেন। ২০১১ সালের এইদিনে বার্ধক্যজনিত কারণে মৃত্যুবরণ করেন তিনি।

#

রাশেদ/রোকসানা/পাশা/রফিকুল/জয়নুল/২০২১/২০৩৮ ঘণ্টা

তথ্যবিবরণী নম্বর : ৫০৮

**নিউ ডেভেলপমেন্ট ব্যাংক (এনডিবি)-এর সদস্য হওয়ার পথে বাংলাদেশ**

ঢাকা, ১৯ মাঘ (২ ফেব্রুয়ারি) :

ব্রাজিল, রাশিয়া, ভারত, চীন ও দক্ষিণ আফ্রিকার নামের আদ্যক্ষর নিয়ে গঠিত ব্রিক্স জোটের প্রতিষ্ঠিত নিউ ডেভেলপমেন্ট ব্যাংক (এনডিবি)-এর সদস্য হওয়ার বিষয়ে আজ অর্থমন্ত্রী আ হ ম মুস্তফা কামাল এবং এনডিবি’র প্রেসিডেন্ট মার্কোস প্রাদো ট্রয়জো (গধৎপড়ং চৎধফড় ঞৎড়ুলড়) এর সাথে একটি ভার্চ্যুয়াল সভা অনুষ্ঠিত হয়। অর্থ বিভাগ, অর্থনৈতিক সম্পর্ক বিভাগ এবং এনডিবি’র সংশ্লিষ্ট কর্মকর্তাগণ এতে অংশগ্রহণ করেন।

সভায় অর্থমন্ত্রী ও এনডিবি’র প্রেসিডেন্টের মধ্যে পারস্পরিক স্বার্থসংশ্লিষ্ট বিষয়ে আলাপ আলোচনা হয়েছে। অর্থমন্ত্রী বাংলাদেশের গত ১২ বছরের অভাবনীয় অর্জন অবহিত করে বলেন, সদস্যপদের জন্য যে সকল শর্ত রয়েছে তার সবগুলোই বাংলাদেশের রয়েছে, তাই আশাবাদ ব্যক্ত করছি অচিরেই বাংলাদেশ এনডিবির সদস্যপদ অর্জন করতে পারবে। এনডিবি’র প্রেসিডেন্টও বাংলাদেশের অগ্রগতির বিষয়ে একমত পোষণ করেন। তিনি সক্রিয়ভাবে বাংলাদেশের প্রস্তাব বিবেচনা করেন।

এনডিবির আনুষ্ঠানিক যাত্রা শুরু হয় ২০১৫ সালের ২১ জুলাই। ব্যাংকটির মোট মূলধন ১০ হাজার কোটি মার্কিন ডলার। আর প্রাথমিক মূলধন ৫ হাজার কোটি ডলার। ২০১৬ সাল হতে এনডিবি অবকাঠামো এবং টেকসই উন্নয়নের লক্ষ্যে ব্রিক্সভুক্ত দেশে ১ দশমিক ৫ বিলিয়ন মার্কিন ডলার ঋণ প্রদান করেছে। তাছাড়া, ব্যাংকটি অবকাঠামো, সেচ, পানি সম্পদ ব্যবস্থাপনা, পয়ঃনিষ্কাশন, সবুজ জ্বালানি এবং নগর উন্নয়ন খাত সংশ্লিষ্ট প্রকল্প বাস্তবায়নে ঋণ প্রদান করে থাকে। ইতিমধ্যে কোভিড-১৯ মহামারির চ্যালেঞ্জ মোকাবিলার লক্ষ্যে সদস্য রাষ্ট্রসমূহের কার্যক্রমে ব্যাংকটি অংশগ্রহণ করছে। ২০২০ সালে ব্যাংকটি একসাথে ৭২টি প্রকল্পে ২৫ দশমিক ৭ বিলিয়ন মার্কিন ডলার ঋণ প্রদানের অনুমোদন দিয়েছে। এনডিবির সদস্য পদ অর্জনের মাধ্যমে বাংলাদেশের জন্য ব্যাংকের পণ্য এবং পরিষেবা ক্রয় কার্যক্রমে অংশগ্রহণ, সহনীয় সুদ হারে ঋণ নেওয়ার সুযোগ তৈরি; ব্যাংকের কৌশল, নীতি, পদ্ধতি ও কার্যক্রমে অংশগ্রহণের সুযোগ এবং সদস্য দেশের নাগরিকদের কর্মসংস্থানের সুযোগ তৈরি হবে।

আগামী ২০২৬ সালে বাংলাদেশ স্বল্পোন্নত দেশ (এলডিসি) থেকে উন্নয়নশীল দেশের কাতারে উন্নীত হওয়ার পর সহজ শর্তে ঋণ পাওয়ার সুযোগটি সীমিত হয়ে যাবে। তাছাড়া পাঁচ বছর মেয়াদি ৮ম পঞ্চবার্ষিক পরিকল্পনা (২০২১-২০২৫), টেকসই উন্নয়ন লক্ষ্যমাত্রা (এসডিজি), ভিশন-২০৪১, ডেল্টাপ্ল্যান বাস্তবায়ন এবং কোভিড-১৯ পরবর্তী চ্যালেঞ্জসমূহ মোকাবিলার লক্ষ্যে এনডিবি বাংলাদেশের জন্য একটি নতুন অর্থায়নের উৎস হিসেবে কাজ করবে বলে আশা করা যায়।

#

তৌহিদুল/রোকসানা/পাশা/সঞ্জীব/জয়নুল/২০২১/২০৪৪ ঘণ্টা

তথ্যবিবরণী          নম্বর : ৫০৭

কৃষিমন্ত্রীর সাথে নেপালের রাষ্ট্রদূতের সাক্ষাৎ

**ধানের উন্নত জাত নিতে ও সমঝোতা স্মারক করতে চায় নেপাল**

ঢাকা, ১৯ মাঘ (২ ফেব্রুয়ারি) :

বাংলাদেশ থেকে ধানের উন্নত জাত নিতে এবং কৃষিক্ষেত্রে সহযোগিতার জন্য বাংলাদেশের সাথে সমঝোতা স্মারক (এমওইউ) স্বাক্ষর করতে চায় নেপাল। কৃষিমন্ত্রী ড. মোঃ আব্দুর রাজ্জাক এর সাথে আজ বাংলাদেশ সচিবালয়ে ঢাকায় নিযুক্ত নেপালের রাষ্ট্রদূত  ডা. বানশিধর মিশ্র সাক্ষাৎকালে এ আগ্রহ ব্যক্ত করেন।

এসময় কৃষি মন্ত্রণালয়ের অতিরিক্ত সচিব মোঃ রুহুল আমিন তালুকদার, উপসচিব মাকছুমা আকতার, ঢাকার নেপাল দূতাবাসের ডেপুটি চিফ অভ্‌ মিশন কুমার রায় উপস্থিত ছিলেন।

কৃষিক্ষেত্রে বাংলাদেশের সাফল্য তুলে ধরে মন্ত্রী বলেন, বাংলাদেশে কৃষিক্ষেত্রে ও খাদ্য উৎপাদনে অভূতপূর্ব সাফল্য এসেছে। কৃষির অগ্রগতির ফলেই দেশের বৃহৎ জনগোষ্ঠীর খাদ্যের যোগান অব্যাহত রয়েছে। দেশে ১০০টির বেশি উন্নত জাতের ধান ও প্রযুক্তি রয়েছে; এর মধ্যে অনেকগুলো মেগা ভ্যারাইটি। নেপাল এজাতগুলো বাংলাদেশে থেকে নিতে পারে।  এছাড়া, দু’দেশের মধ্যে কৃষিক্ষেত্রে সহযোগিতার জন্য সমঝোতা স্মারকের বিষয়েও উদ্যোগ গ্রহণ করা হবে।

 ধান উৎপাদনে বাংলাদেশ অসামান্য অগ্রগতি অর্জন করেছে উল্লেখ করে নেপালের রাষ্ট্রদূত ডা. বানশিধর মিশ্র বলেন, নেপালের মানুষের প্রধান খাদ্য চাল। কিন্তু নেপাল চাল উৎপাদনে স্বয়ংসম্পূর্ণ নয়; বরং বছরে অনেক চাল আমদানি করতে হয়। সেজন্য, বাংলাদেশের অভিজ্ঞতাকে কাজে লাগিয়ে চাল উৎপাদন বাড়ানোর জন্য বাংলাদেশি ধানের জাত নেপাল নিতে চায়। এছাড়া, বিভিন্ন ফসল, বীজ, উন্নত জাত, প্রযুক্তি, গবেষণাসহ কৃষির বিভিন্ন ক্ষেত্রে বাংলাদেশের সহযোগিতার জন্য সমঝোতা স্মারক স্বাক্ষর করা প্রয়োজন।

এছাড়া, রাষ্ট্রদূত ডা. বানশিধর মিশ্র আদা, এলাচিসহ গরম মসলা বাংলাদেশে সরাসরি রপ্তানির আগ্রহ ব্যক্ত করে বলেন, বর্তমানে ভারত হয়ে এসব পণ্য বাংলাদেশে আসে। ফলে বাংলাদেশে দাম অনেক বেড়ে যায়। সরাসরি বাংলাদেশে আসলে দাম অনেক কম পড়বে।

অগ্রাধিকারমূলক বাণিজ্য চুক্তির (পিটিএ) বিষয়ে রাষ্ট্রদূত জানান, আগামী ০২ মাসের মধ্যে বাংলাদেশের সাথে নেপালের পিটিএ চুক্তি স্বাক্ষর হয়ে যাবে। উল্লেখ্য, এর আগে নেপাল ভুটানের সাথে পিটিএ চুক্তি সই করেছে। দ্বিতীয় দেশ হিসাবে বাংলাদেশের সাথে চুক্তিটি সই হবে। এছাড়া, তিনি বাংলাদেশের সাথে চলমান কানেক্টিভিটিকে আরো শক্তিশালী করার উদ্যোগ অব্যাহত থাকবে বলেও জানান।

কৃষিমন্ত্রী বলেন, নেপাল বাংলাদেশের অকৃত্রিম বন্ধুরাষ্ট্র। নেপালের সাথে বাংলাদেশের গভীর সম্পর্ক বিদ্যমান। আমি দৃঢ়ভাবে বিশ্বাস করি, আমাদের এ সম্পর্ক অটুট থাকবে। ভবিষ্যতে অর্থনৈতিক, সামাজিক, সাংস্কৃতিকসহ সকল ক্ষেত্রে সহযোগিতা আরও বৃদ্ধি পাবে বলে আশাবাদ ব্যক্ত করেন তিনি।

#

কামরুল/রোকসানা/পাশা/সঞ্জীব/রেজাউল/২০২১/১৮৩৩ ঘণ্টা

তথ্যবিবরণী নম্বর : ৫০৬

**ভূমি সংক্রান্ত মামলা অনলাইনে মনিটরের ব্যবস্থা গ্রহণ করা হচ্ছে**

ঢাকা, ১৯ মাঘ (২ ফেব্রুয়ারি) :

ভূমি সংক্রান্ত দেওয়ানি মামলার সহজ, স্বচ্ছ ও সুষ্ঠু ব্যবস্থাপনা এবং অনলাইনে মনিটরের জন্য সিভিল স্যুট ম্যানেজমেন্ট সিস্টেম (সিএসএমএস) স্থাপনের উদ্যোগ নিয়েছে ভূমি মন্ত্রণালয়।

বাংলাদেশে যত মামলা হয় তার সিংহভাগ ভূমি সংক্রান্ত মামলা। এসব দেওয়ানি মামলা সহজ, স্বচ্ছ ও সুষ্ঠু ব্যবস্থাপনার জন্য ভূমিমন্ত্রী সাইফুজ্জামান চৌধুরীর নির্দেশে ভূমি মন্ত্রণালয় সিভিল স্যুট ম্যানেজমেন্ট সিস্টেম স্থাপনের জন্য গত বছরের জুলাইয়ে পিপিএ-২০০৬ ও পিপিআর-২০০৮ অনুসরণপূর্বক কার্যক্রম গ্রহণ করে।

আজ ঢাকায় ভূমি মন্ত্রণালয়ের সম্মেলন কক্ষে সবদিক বিবেচনায় নির্বাচিত সফটওয়্যার নির্মাতা প্রতিষ্ঠান ও ভূমি মন্ত্রণালয়ের মধ্যে সিএসএমএস স্থাপনের জন্য চুক্তি স্বাক্ষর হয়। চুক্তি স্বাক্ষর অনুষ্ঠানে সভাপতিত্ব করেন ভূমি সচিব মোঃ মোস্তাফিজুর রহমান।

সিএসএমএস স্থাপন করা হলে আদালতের তথ্য হারিয়ে যাবার সম্ভাবনা থাকবে না এবং মামলায় তথ্য বিবরণী আদালতে দেয়া হয়েছে কি না, তথ্য বিবরণী কিভাবে উপস্থাপন করা হয়েছে, মামলার সর্বশেষ অবস্থা কী ইত্যাদি বিষয়েও সিস্টেম থেকে তথ্য নেওয়া যাবে। নতুন এই সিস্টেমে আদালতের বিজ্ঞ কৌসুলিকেও অন্তর্ভুক্ত করা হবে যাতে আদালতের তারিখ ও আদেশ পর্যবেক্ষণ করা সম্ভব হয়।

ভূমি তথ্য সিস্টেম ফ্রেমওয়ার্ক এর সঙ্গে আন্তঃসংযোগ করে উক্ত সিএসএমএস স্থাপন করা হবে। মন্ত্রণালয়, বিভাগ, জেলা, উপজেলা ও ইউনিয়নের সঙ্গে এই সিস্টেমের যোগসূত্র থাকবে। ই-মিউটেশন সিস্টেমের সঙ্গেও এই সিস্টেমটি একীভূত করা হবে। এতে ইউনিয়ন হতে তথ্য বিবরণী দেয়া থেকে শুরু করে আদালত পর্যন্ত তথ্য বিবরণীর কপি দাখিল পর্যন্ত অনলাইন সিস্টেম তৈরি করা সম্ভব হবে।

উল্লেখ্য, ভূমি মন্ত্রণালয়ের আইন শাখা হতে বাংলাদেশের সুপ্রিম কোর্ট ও হাইকোর্টের মামলাসহ সকল দেওয়ানি আদালতের মামলায় সরকার পক্ষে প্রতিদ্বন্দ্বিতা করা হয়। সরকারের কোটি কোটি টাকা মূল্যমানের সম্পত্তি নিয়ে এই সকল মামলা পরিচালিত হয়।

অনুষ্ঠানে ভূমি মন্ত্রণালয়ের পক্ষে চুক্তি স্বাক্ষর করেন ভূমি মন্ত্রণালয়ের আইন শাখার যুগ্মসচিব মোঃ মাহমুদ হাসান এবং সিভিল স্যুট ম্যানেজমেন্ট সিস্টেম স্থাপনের জন্য নির্ধারিত প্রতিষ্ঠান মাইসফটহ্যাভেন (বিডি) লিঃ এর পক্ষে প্রতিষ্ঠানটির প্রধান নির্বাহী কর্মকর্তা মোঃ মোফাক্কারুল ইসলাম চুক্তি স্বাক্ষর করেন। অনুষ্ঠানে আরো উপস্থিত ছিলেন ভূমি মন্ত্রণালয়ের অতিরিক্ত সচিব তপন কুমার কর্মকার, মুহাম্মদ সালেহউদ্দীন, প্রদীপ কুমার দাস সহ ভূমি মন্ত্রণালয়ের সংশ্লিষ্ট কর্মকর্তাবৃন্দ এবং উপর্যুক্ত সফটওয়্যার নির্মাতা প্রতিষ্ঠানের ঊর্ধ্বতন নির্বাহীবৃন্দ।

#

নাহিয়ান/রোকসানা/পাশা/সঞ্জীব/জয়নুল/২০২১/১৮৩০ঘণ্টা

তথ্যবিবরণী নম্বর : ৫০৫

প্রধানমন্ত্রীর ব্যক্তিগত চিকিৎসক অধ্যাপক ডাঃ এবিএম আব্দুল্লাহ’র

সহধর্মিণীর মৃত্যুতে সংস্কৃতি প্রতিমন্ত্রীর শোক

ঢাকা, ১৯ মাঘ (২ ফেব্রুয়ারি) :

প্রধানমন্ত্রীর ব্যক্তিগত চিকিৎসক অধ্যাপক ডাঃ এবিএম আব্দুল্লাহ'র সহধর্মিণী অধ্যাপক মাহমুদা বেগমের মৃত্যুতে গভীর শোক ও দুঃখ প্রকাশ করেছেন সংস্কৃতি বিষয়ক প্রতিমন্ত্রী কে এম খালিদ।

প্রতিমন্ত্রী আজ এক শোকবার্তায় মরহুমার বিদেহী আত্মার মাগফিরাত কামনা করেন এবং তাঁর শোকসন্তপ্ত পরিবারের প্রতি গভীর সমবেদনা জানান।

#

ফয়সল/রোকসানা/পাশা/সঞ্জীব/জয়নুল/২০২১/১৮২০ঘণ্টা

তথ্যবিবরণী          নম্বর : ৫০৪

**ভ্যাকসিন প্রয়োগ ছাড়া দেশকে করোনামুক্ত করা যাবে না   
                  -- স্বাস্থ্যমন্ত্রী**

ঢাকা, ১৯ মাঘ (২ ফেব্রুয়ারি) :

স্বাস্থ্য ও পরিবার কল্যাণ মন্ত্রী জাহিদ মালেক বলেছেন, ভ্যাকসিন প্রয়োগ করা ছাড়া করোনা ভাইরাস দেশ থেকে একেবারে নির্মূল করা দুরূহ কাজ। ইতিপূর্বের ইতিহাসও একই কথা বলে। ভ্যাকসিন প্রয়োগের ফলেই এর আগে পৃথিবী থেকে পোলিও, প্লেগসহ অন্যান্য মহামারি বিদায় নিয়েছে। অথচ ভ্যাকসিন প্রয়োগে দেশে এখন কিছু মানুষ বিভ্রান্তি ছড়াচ্ছে। এই বিভ্রান্তির ফলে শুরুতে মানুষের মনে ভয়ের শঙ্কা থাকলেও এখন ধীরে ধীরে তা কেটে যাচ্ছে। কারণ, ভ্যাকসিনের প্রথম ২ দিন প্রয়োগের ফলে দেখা যাচ্ছে, এখনো ভ্যাকসিন গ্রহণকারী কারো শরীরে তেমন কোন পার্শ্বপ্রতিক্রিয়া দেখা যায়নি। সরকার আগে থেকেই বলেছে এই ভ্যাকসিন নিরাপদ ও ঝুঁকিমুক্ত। তাই কোনোভাবেই ভ্যাকসিন গ্রহণ করা থেকে মানুষকে বিরত থাকতে উৎসাহ দেয়া যাবে না। এতে করোনা ভাইরাস থেকে দেশকে মুক্ত করতে আরো বেশি সময় লাগবে।

আজ রাজধানীর র‌্যাডিসন হোটেলের ব্লু হলে বিশ্ব স্বাস্থ্য সংস্থা ও অ্যাসেন্ড বাংলাদেশ আয়োজিত ‘বিশ্ব এনটিডি দিবস’ উদ্‌যাপন উপলক্ষে আলোচনা সভায় প্রধান অতিথির বক্তব্যে এসব কথা বলেন মন্ত্রী।

স্বাস্থ্যমন্ত্রী আজকের দিবসটির তাৎপর্য তুলে ধরে আরো বলেন, বিশ্বে বর্তমানে ১৭০ কোটি মানুষ এনটিডি (Neglected Tropical Diseases) তে আক্রান্ত। বর্তমানে বিশ্ব ২০টি রোগকে এনটিডি হিসেবে আখ্যায়িত করেছে। এর মধ্যে বাংলাদেশ ১৩টি রোগকে দেশ থেকে নির্মূল করতে সক্ষম হয়েছে। অবশিষ্ট ৭টির মধ্যে জলাতঙ্ক, কালাজ্বর, কুষ্ঠরোগ, দেশ থেকে বিদায়ের পথে রয়েছে। এগুলোর মধ্যে দেশে বর্তমানে সর্প দংশনে বছরে প্রায় ৭ লাখ মানুষ আক্রান্ত হয় এবং বছরে প্রায় ছয় হাজার মানুষের মৃত্যু হয়। এটিকে সরকার বিশেষ গুরুত্ব দিয়েছে। অধিক আক্রান্ত স্থানে বেশি করে অ্যান্টিভেনম প্রেরণ করা হয়েছে। আশা করা যায়, ২০২৩ সালের মধ্যেই বাকি রোগগুলো থেকেও দেশ মুক্ত হতে সক্ষম হবে।

বিশেষ অতিথির বক্তব্যে স্বাস্থ্য সেবা বিভাগের সচিব মোঃ আবদুল মান্নান বলেন, ফেব্রুয়ারি থেকে সারা দেশে একযোগে করোনা ভ্যাকসিন দেয়া হচ্ছে। সরকারের টাকায় কেনা একটি ভ্যাকসিন যেন অপচয় বা নষ্ট না হয় সে ব্যাপারে কঠোর নজরদারি রাখা হচ্ছে।

স্বাস্থ্য অধিদপ্তরের মহাপরিচালক অধ্যাপক ডা. আবুল বাসার মোহাম্মদ খুরশীদ আলম বলেন, এই করোনা মহামারিতেও এনটিডি রোধে সরকার যে ভূমিকা রেখে চলেছে এতে আগামী ২০২৩ সালের মধ্যেই অন্তত ২টি এনটিডি রোগকে দেশ থেকে নির্মূল করা সম্ভব হবে।

রোগ নিয়ন্ত্রণ ও সংক্রামক রোগ নিয়ন্ত্রণ শাখার লাইন ডাইরেক্টর অধ্যাপক ডা. নাজমূল ইসলামের সভাপতিত্বে অনুষ্ঠানে আরো বক্তব্য রাখেন বাংলাদেশ মেডিকেল অ্যাসোসিয়েশনের সভাপতি ডা. মোস্তফা জালাল মহিউদ্দিন, স্বাচিপ সভাপতি অধ্যাপক ডা. ইকবাল আর্সেনাল, স্বাচিপ-এর মহাসচিব অধ্যাপক ডা. এম এ আজিজ, বিশ্ব স্বাস্থ্য সংস্থার বাংলাদেশ প্রতিনিধি বারদান জং রানা (Dr Bardan Jung Rana)সহ আরো অনেকে।

#

মাইদুল/রোকসানা/পাশা/সঞ্জীব/রেজাউল/২০২১/১৮৪৬ ঘণ্টা

তথ্যবিবরণী নম্বর : ৫০৩

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ১৯ মাঘ (২ ফেব্রুয়ারি) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১৪ হাজার ৪৫২ জনের নমুনা পরীক্ষা করে ৫২৫ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৫ লাখ ৩৬ হাজার ১০৭ জন।

গত ২৪ ঘণ্টায় ১২জন-সহ এ পর্যন্ত ৮ হাজার ১৪৯ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৪ লাখ ৮০ হাজার ৭২৮ জন।

#

হাবিবুর/রোকসানা/পাশা/সঞ্জীব/রেজাউল/২০২১/১৭৪২ ঘণ্টা

তথ্যবিবরণী নম্বর : ৫০২

**জাপানি ব্যবসায়ীদের বাংলাদেশে বিনিয়োগের আহ্বান**

ঢাকা, ১৯ মাঘ (২ ফেব্রুয়ারি) :

আজ টোকিওস্থ বাংলাদেশ দূতাবাস, বাংলাদেশ ইনভেস্টমেন্ট এন্ড ডেভেলপমেন্ট অথোরিটি (বিডা),  বাংলাদেশ ইকোনমিক জোন অথোরিটি (বেজা), জাপান এক্সটারনাল ট্রেড অর্গানাইজেশন (জেট্রো) এবং জাপান ইন্টারন্যাশনাল কোঅপারেশন এজেন্সি (জাইকা) এর সম্মিলিত উদ্যোগে অনলাইনে ‘বাংলাদেশ বিজনেস সেমিনার’ (ওয়েবিনার) অনুষ্ঠিত হয়। জাপান দূতাবাস থেকে পরিচালিত সেমিনারে জাপানি বিভিন্ন ব্যবসায় প্রতিষ্ঠানের দুইশতাধিক প্রতিনিধি অংশগ্রহণ করেন।

এতে বক্তব্য প্রদান করেন জাপানে বাংলাদেশের রাষ্ট্রদূত শাহাবুদ্দিন আহমদ। তিনি বলেন, এশিয়ায় বাংলাদেশের অন্যতম রপ্তানি গন্তব্য জাপান এবং বাংলাদেশে বিদেশি বিনিয়োগের অনুকূল পরিবেশ বিদ্যমান। সরকার বিনিয়োগকারীদের জন্য নানাবিধ আর্থিক ও অ-আর্থিক প্রণোদনাও প্রদান করছে বলে তিনি উল্লেখ করেন। তিনি জাপানি ব্যবসায়ীদের বাংলাদেশে আরো অধিক হারে বিনিয়োগের আহ্বান জানান।

আলোচনায় অন্যান্যের মধ্যে বক্তব্য রাখেন বাংলাদেশে জাপানের রাষ্ট্রদূত নাওকি ইতো এবং প্রধানমন্ত্রী কার্যালয়ের মুখ্য সচিব ড. আহমদ কায়কাউস। বিনিয়োগ গন্তব্য হিসাবে ‘বাংলাদেশ এবং বাংলাদেশে ব্যবসার পরিবেশ’ বিষয়ক উপস্থাপনা প্রদান করেন বিডার শাহ মাহবুব, এবং বেজার মুস্তাফিজুর রহমান। বাংলাদেশে ব্যবসা পরিচালনাকারী জাপানি ব্যবসায় প্রতিষ্ঠান সুমিতমো স্পেশাল ইকোনমিক জোন (সেজ) সংক্রান্ত, এবং হোন্ডা ও মন্সটারল্যাব থেকে বাংলাদেশে ব্যবসায় পরিচালনায় তাঁদের অভিজ্ঞতা বর্ণনা করেন যথাক্রমে চিহারু তাগাওয়া, হিমিহিকো কাতসুকি ও মাজুকি নাকায়ামা, বিডার নির্বাহী চেয়ারম্যান সিরাজুল ইসলাম, বেজার নির্বাহী চেয়ারম্যান পবন চৌধুরী এবং জাইকা বাংলাদেশের প্রধান প্রতিনিধি ইউহো হায়াকাওয়া। এছাড়া বাংলাদেশে জাপানি ব্যবসায় প্রতিষ্ঠানের গতিধারা ও কার্যক্রম সম্পর্কে বিশদ আলোচনা করেন জেট্রোর বাংলাদেশ প্রতিনিধি ইউজি আন্দো।

আলোচকগণ বাংলাদেশকে সম্ভাবনাময় ও বিনিয়োগের সোনালী গন্তব্য হিসাবে আখ্যায়িত করেন।

#

শিপলু/অনসূয়া/শাহ আলম/শাম্মী/রেজ্জাকুল/মাসুম/২০২১/১১০০ ঘণ্টা

তথ্যবিবরণী          নম্বর : ৫০১

**‘বঙ্গবন্ধু শেখ মুজিব কুইজ’ প্রতিযোগিতা**

**গতকালের বিজয়ীদের তালিকা**

ঢাকা, ১৯ মাঘ (২ ফেব্রুয়ারি) :

          জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির উদ্যোগে মুজিববর্ষ উপলক্ষ্যে আয়োজিত গতকালের অনলাইনভিত্তিক ‘বঙ্গবন্ধু শেখ মুজিব কুইজ’ প্রতিযোগিতার স্মার্টফোন বিজয়ী পাঁচজন হলেন : বরিশালের আফরিন ইসলাম মৌ, মেহেরপুরের মো. মাহাবুল আলম, নীলফামারীর   
মো. মারুফ হাসান, মৌলভীবাজারের দুলাল উদ্দীন এবং ঝিনাইদহের রিয়াদ হাসান।

          গতকালের কুইজে ৯৮ হাজার ৫২২ জন প্রতিযোগী অংশগ্রহণ করেছিলেন।

          স্মার্টফোন বিজয়ী পাঁচজনসহ ১০০ জিবি মোবাইল ডাটা বিজয়ী ১০০ জনের ছবিযুক্ত নামের তালিকা   
জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির ওয়েবসাইট [https://mujib100.gov.bd](https://mujib100.gov.bd/) অথবা [https://quiz.priyo.com](https://quiz.priyo.com/) থেকে জানা যাবে।

#

মোহসিন/অনসূয়া/রেজ্জাকুল/আসমা/২০২১/১৩৩০ ঘণ্টা

Handout Number : 500

**Newly appointed Malaysian High Commissioner calls on Foreign Minister**

Dhaka, 2 February :

The newly appointed High Commissioner of Malaysia in Bangladesh Haznah Md. Hashim yesterday called on Foreign Minister Dr. A K Abdul Momen, at the State Guest House, Padma. Welcoming the High Commissioner the Foreign Minister hoped that during her tenure in Dhaka, Bangladesh-Malaysia bilateral relations would reach to newer height through meaningful cooperation and collaboration in different areas of interest.

Dr. Momen mentioned that Bangladesh has been enjoying brotherly and cordial relationship with Malaysia since independence. He noted that Malaysia is important to Bangladesh on a wide range of issues such as overseas employment, higher education, science-technology, agro processing, trade, tourism, energy etc and foreign investment. He suggested that an investment delegation from Malaysia may visit the Economic Zones and Industrial Parks in Bangladesh to invest in Bangladesh, where investment friendly environment is prevailing. Dr. Momen requested Malaysia to finalize the Protocol amending the MoU between the Government of Malaysia and the Government of Bangladesh (G to G plus) on the employment of workers. He also requested to take back the stranded Bangladeshi workers who could not return to Malaysia due to Covid-19 lockdown. He appreciated the Government of Malaysia for allowing the workers to change employers and also for introducing the recalibration program under which illegal workers would have an opportunity to legalize.

The Malaysian High Commissioner acknowledged the immense contribution of Bangladeshi workers and professionals in Malaysian economy and society. She assured to take up the issue of worker’s return with her government. She was appreciative of the policy initiatives and social safety net programmes of Bangladesh in the face of prolonged pandemic. To expand trade, the High Commissioner hoped that the negotiations for Free Trade Agreement (FTA) will start soon.

Dr. Momen lauded the strong moral and political support of Malaysia in favour of Rohingyas and sought further support from both Malaysia and ASEAN for a durable solution to the Rohingya crisis. He requested Malaysia to continue the operation of the Field Hospital to the support of the Rohingyas even in a limited form.

The Bangladesh Foreign Minister sought Malaysian support to Bangladesh’s candidature for ASEAN Sectoral Dialogue Partner.

#

Tohidul/Anasuya/Rezzakul/Asma/2021/1233 hours

তথ্যবিবরণী নম্বর : ৪৯৯

**সাতক্ষীরা জেলা আওয়ামী লীগ নেতার মৃত্যুতে এলজিআরডি প্রতিমন্ত্রীর শোক**

ঢাকা, ১৯ মাঘ (২ ফেব্রুয়ারি) :

সাতক্ষীরা জেলা আওয়ামী লীগের সভাপতি বীর মুক্তিযোদ্ধা মনসুর আহমেদের মৃত্যুতে গভীর শোক ও দুঃখ প্রকাশ করেছেন স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী স্বপন ভট্টাচাৰ্য।

প্রতিমন্ত্রী তার শোকবার্তায় মরহুমের বিদেহী আত্মার শান্তি কামনা করেন এবং শোকসন্তপ্ত পরিবারের প্রতি গভীর সমবেদনা জানান।

#

হাবীব/অনসূয়া/শাহ আলম/শাম্মী/রেজ্জাকুল/মাসুম/২০২১/১১০০ ঘণ্টা

তথ্যবিবরণী নম্বর : ৪৯৮

**৪৩তম বিসিএস প্রিলিমিনারি পরীক্ষা ৬ আগস্ট**

ঢাকা, ১৯ মাঘ (২ ফেব্রুয়ারি) :

৪৩তম বিসিএস পরীক্ষা-২০২০ এর প্রিলিমিনারি টেস্ট আগামী ৬ আগস্ট শুক্রবার, সকাল ১০টা হতে দুপুর ১২টা পর্যন্ত ঢাকা, রাজশাহী, চট্টগ্রাম, খুলনা, বরিশাল, সিলেট, রংপুর ও ময়মনসিংহ কেন্দ্রে একযোগে অনুষ্ঠিত হবে।

পরীক্ষার হল, আসন ব্যবস্থা এবং পরীক্ষা সংক্রান্ত বিস্তারিত নির্দেশাবলি যথাসময়ে সংবাদ মাধ্যম ও কমিশনের ওয়েবসাইটে (www.bpsc.gov.bd) প্রকাশ করা হবে।

#

আহ্‌মদ/অনসূয়া/শাহ আলম/শাম্মী/রেজ্জাকুল/মাসুম/২০২১/১১০০ ঘণ্টা

Handout Number : 497

**Bangladesh rejects Al Jazeera’s false report**

Dhaka, 2 February :

The Government of Bangladesh has learnt of a false and defamatory report titled “All the Prime Minister’s Men” by Al Jazeera news channel. The report is nothing more than a misleading series of innuendos and insinuations in what is apparently a politically motivated “smear campaign” by notorious individuals associated with the Jamaat-E-Islami extremist group, which has been opposing the progressive and secular principles of the People’s Republic of Bangladesh since its very birth as an independent nation in 1971.

The fact that the report’s historical account fails to even mention the horrific genocide in 1971 in which Jamaat perpetrators killed millions of Bengali civilians and raped more than two hundred thousand Bengali women, is but one reflection of the political bias in Al Jazeera’s coverage and that of its principal commentator, David Bergman, convicted by International Crimes Tribunal Bangladesh for challenging the official death toll of 1971 Liberation War.

It is noted that the main “source” of Al Jazeera’s allegations is an alleged international criminal claimed to be a “psychopath” by Al-Jazeera itself.  There is not a shred of evidence linking the Prime Minister and other State Institutions of Bangladesh to this particular individual, and it is highly irresponsible for an international news channel to draw conclusions on the basis of the words of a mentally unstable person.

It is also not surprising that the report aligns with the string of anti-Bangladesh propaganda habitually orchestrated by a few convicted absconding criminals and discredited individuals patronised by Jamaat-E-Islami Bangladesh, which on certain occasions have conspired with international extremist groups and news media specially the Al Jazeera.

The Bangladesh Government rejects this desperate “smear campaign” instigated by extremists and their allies, working from London and elsewhere, and regrets that Al Jazeera has allowed itself to become an instrument for their malicious political designs aimed at destabilizing the secular democratic Government of Bangladesh with a proven track record of extraordinary socio-economic development and progress.

#

Tohidul/Anasuya/Rezzakul/Asma/2021/1100 hours